**Alma Dagbjört Möller** (s. 24. kesäkuuta 1961 Siglufjörður) on islantilainen lääkäri, joka työskentelee Islannin terveysjohtajana eli valtionlääkärinä Islannin terveysjohtajan virastossa. Huhtikuussa 2018 Islannin valtionlääkärinä aloittanut Alma on ensimmäinen, vuonna 2020 jo 258 vuoden ikään ehtineen Islannin terveysviraston johdossa toimiva nainen.

Alma Möller nousi laajempaan, kansainväliseen julkisuuteen vuonna 2020 Islannin jo tuolloin hyvin onnistuneiden covid-19-taudin rajoittamiseen liittyvien toimien johdosta.

Alma oli kuusilapsisen perheen nuorin lapsi. Hänen isoveljensä on islantilainen kansanedustaja, entinen liikenneministeri Kristján L. Möller. Alma Möller tuli ylioppilaaksi vuonna 1981 (Menntaskólinn). Hän valmistui lääkäriksi Islannin yliopistosta (M.D. 1981). Hän oli Islannin ensimmäinen rannikkovartioston helikopterilääkärinä toiminut nainen; tätä varten hän opiskeli myös Skotlannissa järjestetyillä erikoiskursseilla. Tässä työssä toimiessaan hän päätyi sanomalehden laajaan teema-artikkeliin. Alma pätevöityi Ruotsissa Lundin yliopistollisessa sairaalassa nukutus- ja tehohoidon erikoislääkäriksi (1995) ja sai Euroopan anestesiajärjestön pätevyyden 1996. Hän työskenteli Lundin yliopistollisessa sairaalassa erikoislääkärinä ja väitteli Lundin yliopistossa lääketieteen tohtoriksi anestesia- ja tehohoidon aihepiiristä (1999). Hän suoritti myös maisteritutkinnon terveydenhoidon hallinnon ja kansanterveyden alalta ja sai terveyshallinnon asiantuntijapätevyyden.

Vuosina 1993–2002 Alma työskenteli lääkärinä Lundin yliopistollisessa sairaalassa. Vuonna 2002 hän aloitti Islannin yliopistollisen sairaalan Landspítalin Fossvogurin ja Hringbrautin yksiköiden tehohoidon ylilääkärinä. Ennen Islannin terveysjohtajan asemaa hän oli Landspítalin operatiivisen osaston johtaja vuosina 2014–2018.

Lähteet
-------

1. 1 2 3 4 5  Ragna Gestsdóttir: Nærmynd Alda D. Möller: „Bara engill af himnum ofan" *Mannlíf, mannlif.is*.  22.3.2020. Viitattu 7.4.2021. (islanniksi)
2. 1 2  Þórarinn Þórarinsson: Flippaður landlæknir í nærmynd *frettabladid.is*.  21.3.2020. Viitattu 7.4.2021. (islanniksi)
3. 1 2  Petja Pelli: Islanti testaa valtavasti ja jäljittää altistuneita "aggressiivisesti", eikä maan terveysjohtaja ihan ymmärrä Suomen ja Ruotsin linjaa *Helsingin Sanomat, hs.fi*.  1.4.2020. Viitattu 7.4.2021. (suomeksi)
4. 1 2  Andie Fontaine: Not Letting Panic Guide Us:  Chief Medical Officer Alma Möller On How Iceland Is Dealing With COVID-19  3.4.2020. grapevine.is. Viitattu 7.4.2021. (englanniksi)
5. 1 2  The Directorate of Health  updated 1.12.2019. Directorate of Health, landlaeknir.is.  Arkistoitu 12.4.2021. Viitattu 7.4.2021. (englanniksi)
6. ↑  Ársskýrsla 2018 Directorate of Health, landlaeknir.is.  Arkistoitu 2.8.2021. Viitattu 7.4.2021. (islanniksi)
7. ↑  Vala Hafstað: Number of COVID-19 Cases Climbs to 109  12.3.2020. icelandmonitor.mbl.is. Viitattu 7.4.2021. (englanniksi)
8. ↑  Willem Marx & Mac William Bishop: Iceland employs detective work, testing and quarantine in coronavirus fight  27.3.2020. nbcnews.com. Viitattu 7.4.2021. (englanniksi)
9. ↑  Kelly McLaughlin: Iceland is allowing everyone in the country to be tested for the coronavirus. The government says it spent years perfecting its approach.  3.4.2020. businessinsider.com. Viitattu 7.4.2021. (englanniksi)

Aiheesta muualla
----------------

* Jelena Ćirić (15.2.2021) COVID-19 in Iceland: Success is Precious but Precarious, Authorities Remind (englanniksi) (icelandreview.com)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Alma Möller 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |